पीटर हेडन डिंक्लेज ( , जन्म 11 जून,1969) एक अमेरिकी अभिनेता और फिल्म निर्माता हैं। उन्होंने पांचवीं श्रेणी में द वेलवेट्न रैबिट से एक बच्चे के रूप में अभिनय करना शुरू किया। डिंक्लेज ने बेनिंगटन कॉलेज में अभिनय का अध्ययन किया, जिसमें कई शौकिया स्तर प्रस्तुतियों थीं। उनकी करियर की पहली फिल्म लिविंग इन ओब्लिवियन (1995) में थी और उनकी सफलता की शुरुआत कॉमेडी ड्रामा द स्टेशन एजेंट (2003) के साथ हुई थी। उन्हीने बाद में कॉमेडी एल्फ (2003), क्राइम फिल्म मी गिल्टी (2006), सुपरहीरो कॉमेडी अंडरडॉग (2007), फतांसी फिल्म द क्रॉनिकल्स ऑफ नार्निया: प्रिंस कैस्पियन (2008), सुपर हीरो फिल्म एक्स-मेन : डेज ऑफ़ फ्यूचर पास्ट (2014), और प्रशंसित ब्लैक कॉमेडी फिल्म थर्ड बिलबोर्ड आउटसाइड एबिंग, मिसौरी (2017) की।

2011 के बाद से, डिंक्लेज ने टीरियन लेनिस्टर के रूप में  एचबीओ श्रृंखला सिंहासन के खेल( गेम आफ थ्रोन्स) में काम किया है, जिसके लिए उनको 2011 और 2016 में सीरीज़ में उत्कृष्ट सहायक अभिनेता के लिए एमी पुरस्कार प्राप्त किया। साथ ही साथ 2011 से 2016 त लगातार एमी नामांकन प्राप्त किया तथा वे 2012 में सर्वश्रेष्ठ सहायक अभिनेता - सीरीज़, मिस्रीरीज या टेलीविज़न फिल्म के लिए गोल्डन ग्लोब से पुरस्कृत हुए। डिंक्लेज टेलीविजन पर सबसे ज्यादा कमाने करने वाले कलाकारों में से एक है।

 प्रारंभिक जीवन 
पीटर हेडन डिंक्लेज का जन्म 11 जून 1969 को न्यूजर्सी के मॉरिसटाउन में,  एक बीमा सेल्समैन जॉन कार्ल डिंक्लेज और एक प्राथमिक विद्यालय के संगीत शिक्षक डायना डिंक्लेज, के घर में हुआ। उन्हें जन्म से ही अकॉन्ड्रोप्लासिया था जो कि बौनेपन का एक सामान्य रूप है। डिंक्लेज अपने माता-पिता और बड़े भाई, जोनाथन के साथ ब्रुकसाइड, न्यू जर्सी में अपने परिवार के एकमात्र बौना के रूप में बड़े हुए। वह जर्मन और आयरिश मूल के हैं। एक बच्चे के रूप में, डिंक्लेज और उनके भाई ने अपने पड़ोस में लोगों के लिए कठपुतली संगीत प्रस्तुत किए। डिंक्लेज  ने अपने वायलिन वादक भाई को "परिवार का असली कलाकार"  बताया है, यह कहते हुए कि वायलिन के लिए उनके भाई का जुनून ही एकमात्र कारण था जो उन्हें अभिनय करने से रोकता था।

डंकलाज के पांचवीं श्रेणी के उत्पादन द वेलवेटेन रैबिट में उनकी पहली नाटकीय सफलता थी। मुख्य किरदार में वह नाटक के दर्शकों की प्रतिक्रिया से खुश थे।  डिंक्जेज ने लड़कों के लिए एक कैथोलिक प्रारंभिक स्कूल 'डेल्बर्टन स्कूल' में शिक्षा ग्रहण की, जहां उन्होंने अपना अभिनय विकसित किया। 1984 में, डंकलाज को अमेरिकी नाटककार सैम शेपार्ड द्वारा लिखे गए नाटक 'ट्रू वेस्ट' से अभिनय में भविष्य बनाने के लिए प्रेरणा मिली। 

डिंक्जेज ने बेनिंगटन कॉलेज से पढाई की, जहां उन्होंने नाटक की डिग्री के लिए अध्ययन किया और 1991 में स्नातक होने से पहले कई प्रस्तुतियों में भी दिखाई दिए। इसके बाद वह एक थिएटर कंपनी बनाने के लिए अपने दोस्त इयान बेल के साथ न्यूयॉर्क शहर में चले गए। किराए का भुगतान न करने पर, वे अपने अपार्टमेंट से बाहर निकल गए। डंकलाज ने एक पूर्णकालिक अभिनेता के रूप में काम करने से पहले छह साल के लिए डाटा प्रोसेसिंग कंपनी में काम किया।

 कैरियर 

 प्रारंभिक कैरियर (1991-2002) 
अंगूठाकार265265पिक्सेल69 वें वार्षिक गोल्डन ग्लोब पुरस्कार 2012 में भाग लेने के लिए पहुंचे पीटर डिंक्लेजअंगूठाकारटोरंटो फिल्म महोत्सव 2006 पेनेलोप के प्रीमियर पर पीटर डिंक्लेजडिंक्लेज ने शुरू में एक अभिनेता के रूप में काम को खोजने के लिए संघर्ष किया, आंशिक रूप से इसका कारण  यह भी था के उन्होंने उन भूमिकाओं से इनकार कर दिया जो  आम तौर पर उनकी स्थिति वाले अभिनेताओं को पेशकश की जाती हैं, जैसे "कल्पित बौने या लेप्रेकौन्स"। उन्होंने कम बजट वाले स्वतंत्र कॉमेडी-ड्रामा 'लिविंग इन ओब्लिवियन' (1995) में अपने फिल्मी सफ़र की शुरुआत की, जहां उन्होंने स्टीव ब्युसेमी के साथ प्रदर्शन किया। यह फिल्म न्यूयॉर्क शहर के मध्य में एक कम बजट वाली स्वतंत्र फिल्म की शूटिंग कर रहे निर्देशक, चालक दल और अभिनेताओं की कहानी कहती है। डिंक्लेज की भूमिका एक निराश बौने अभिनेता की थी, जो अपनी घिसी-पिटी भूमिकाओं के बारे में शिकायत करते हैं। फिल्म आलोचकों द्वारा पसंद कि गयी। अगले साल वह रैपर टूपैक शकुर अभिनीत अपराध नाटक 'बुलेट' में एक इमारत प्रबंधक के रूप में दिखाई दिये। 'लिविंग इन ओब्लिवियन' में उनके अच्छे प्रदर्शन के बाद भी, कोई भी डिंक्लेज का प्रतिनिधि बनने को तैयार नही हुआ। ब्युसेमी द्वारा निर्देशक एलेक्जेंडर रॉकवेल को सिफारिश के बाद, डिंक्लेज को कॉमेडी  फिल्म '13 मून्स' (2002) में लिया गया। बाद में जब थिएटर वेबसाइट के लिए साक्षात्कार दिया, तो उनसे पूछा गया कि उनकी आदर्श भूमिका क्या थी, और उन्होंने कहा "रोमांटिक मुख्य पात्र" जिसे लड़की मिलती है।

 सन्दर्भ 

 बाहरी कड़ियाँ 
सामान्य
 
 इंटरनेट ऑफ-ब्रॉडवे डाटाबेस
 पीटर  में .
 
साक्षात्कार
 स्टेशन एजेंट के बारे में पीटर डिन्क्लाज के साथ साक्षात्कार
 स्टेशन एजेंट के बारे में बीबीसी फिल्म साक्षात्कार
 पीटर डिन्क्लाज के साथ साक्षात्कार प्लेबॉय २०
वार्ता
 पीटर डिन्क्लाज  '९१ बेन्निंगटन महाविद्यालय की २०१२ कक्षा को संबोधित करते हुए
श्रेणी:1969 में जन्मे लोग
श्रेणी:जीवित लोग
श्रेणी:हॉलीवुड अभिनेता